নিশীথ প্রামাণিক

নিশীথ প্রামানিক (জন্ম: ১৭ জানুয়ারী ১৯৮৬) পশ্চিমবঙ্গের একজন ভারতীয় রাজনীতিবিদ যিনি ২০২১ থেকে ২০২৪ সাল পর্যন্ত কেন্দ্রীয় স্বরাষ্ট্র মন্ত্রণালয়ের প্রতিমন্ত্রী এবং যুব ও ক্রীড়া মন্ত্রণালয়ের প্রতিমন্ত্রী হিসেবে দায়িত্ব পালন করেছেন এবং ভারতীয় জনতা পার্টির সদস্য হিসেবে ২০২১ থেকে ২০২৪ সাল পর্যন্ত পশ্চিমবঙ্গের কোচবিহারের লোকসভা সদস্য ছিলেন । তিনি ২০২১ থেকে ২০২১ সাল পর্যন্ত দিনহাটা বিধানসভা কেন্দ্র থেকে পশ্চিমবঙ্গ বিধানসভার সদস্য ছিলেন । তিনি ২০১৯ সাল পর্যন্ত তৃণমূল কংগ্রেসের সদস্য ছিলেন।

 প্রাথমিক এবং ব্যক্তিগত জীবন 
১৯৮৬ সালের ১৭ জানুয়ারি নিশীথ প্রামানিক ভারতের পশ্চিমবঙ্গের কুচবিহার জেলার দিনহাটায় জন্মগ্রহণ করেন। তার পিতা-মাতার আদি নিবাস ছিল বাংলাদেশের গাইবান্ধা জেলার পলাশবাড়ী উপজেলার হরিনাথপুর গ্রামে। ১৯৬৮ সালে তারা বাংলাদেশ ত্যাগ করে পশ্চিমবঙ্গের কুচবিহারের দিনহাটায় স্থায়ীভাবে বসবাস শুরু করেন। তিনি ২০০১ সালে রাজ্য বোর্ডের অধীনে দিনহাটার ভেটাগুড়ি লাল বাহাদুর শাস্ত্রী বিদ্যাপীঠ থেকে দশম শ্রেণী পাস করেন। তিনি একটি প্রাথমিক বিদ্যালয়ের সহকারী শিক্ষক ছিলেন। তিনি প্রিয়াঙ্কা প্রামাণিকের সাথে বিবাহিত, যার সাথে তার দুটি ছেলে রয়েছে।

 রাজনৈতিক জীবন 
বাম|থাম্ব| ২০২১ সালের ০৭ জুলাই নয়াদিল্লিতে রাষ্ট্রপতি ভবনে শপথ গ্রহণ অনুষ্ঠানে রাষ্ট্রপতি, রাম নাথ কোবিন্দ নিশীথ প্রামাণিককে প্রতিমন্ত্রী হিসাবে শপথ পাঠ করান।
২০১৮ সালের মার্চে বিজেপিতে যোগদানের আগে তিনি তৃণমূল কংগ্রেসের সদস্য ছিলেন। ২০২১ সালের জুলাই মাসে, মন্ত্রিসভা রদবদলের পর তিনি দ্বিতীয় মোদী মন্ত্রিসভায় স্বরাষ্ট্রমন্ত্রী এবং যুব ও ক্রীড়া মন্ত্রণালয়ের প্রতিমন্ত্রী হন। ২০২১ সালের হিসাবে, ৩৫ বছর বয়সে তিনি কেন্দ্রীয় মন্ত্রিসভার সর্বকনিষ্ঠ মন্ত্রী হন।

 তথ্যসূত্র 

বহিঃসংযোগ


বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সপ্তদশ লোকসভার সদস্য
বিষয়শ্রেণী:কোচবিহার জেলার ব্যক্তি
বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ
বিষয়শ্রেণী:পশ্চিমবঙ্গের লোকসভা সদস্য
বিষয়শ্রেণী:নরেন্দ্র মোদীর মন্ত্রিসভাবিষয়শ্রেণী:পশ্চিমবঙ্গ বিধানসভার সদস্য ২০২১-২০২৬